Letšatši la Afrika le tla be le ketekwa lekga la bo 48 ngwaga wo.
OAU e hlamilwe pele ga Yunione ya Afrika (AU) yeo e thomilwego kua Durban, Afrika Borwa ka di 9 Julae 2002.
Go na le dinaga tše 54 mo Afrika gomme tše 53 go tšona ke dinagamaloko tša AU. Morocco ga se nagaleloko ya AU.
AU e kopantše kontinente ya Afrika go rarolla ditlhotlo tša yona tše ntši bjalo ka dintwa tša boitlhamo, phetogo ya boemo bja boso le mohlako.
Ke go dumela go re maAfrika a tšwetše pele le go gopola ditlhotlo tša go swana tše itemogelwago lefaseng.
AU ke sehlongwa sa godimo sa go tšweletša pele kopano ya kontinente ka tša ekonomi le leago, go lebeletšwe go godiša kopano le tšhomišano magareng ga dinaga le batho ba Afrika.
AU e theilwe go ya ka pono ye e tlwaelegilego ya kontinente ye e kopanego ebile e tiile.
E theilwe gape go hlokego ya go aga tirišanommogo magareng ga mebušo le dikarolo ka moka tša setšhaba sa legae, kudu basadi, baswa le lekala la poraebete.
AU e ikemišeditše go šireletša ditokelo tša temokrasi, ditokelo tša botho le ekonomi ye e swarelelago mo Afrika, kudu ka go fediša dintwa le go hlola thekišo ye e tlwaelegilego ya go phethagala.
Pono ya Yunione ya Afrika ke: "Afrika ye e kopanego, ya tšwelopele le khutšo, ya go hlohleletšwa ke badudi ba yona, gape e emetše huetšo ye e fetogago lefaseng".
go tiiša tšhomišano kontinenteng ka bophara le go aga boyo bo tee bathong ba Afrika.
Ka go gopola Letšatši la Afrika, re na le sebaka sa go tsološa boikgafo bja rena go rena beng, kontinenteng ya Afrika le bohwa bja rena bjo re bo kopanetšego le boyo.
Go ya ka pholisi ya naga ya tša bofaladi, Palamente ya Repabliki ya Afrika Borwa e fa Afrika šedi ya go ikgetha ka go mahlomo a pholisi ya dikamano tša bosetšhabatšhaba. Se se akaretša le go ikgokaganya le mekgobokano ya tša molao ya dinaga tšeo go tšona Afrika Borwa e tšeerego karolo ka matsapa a go hlola khutšo.
25 Mei ka morero wa "Tsošološo ya Afrika, tšwelopele le tlhabologo" ge go ketekwa Letšatši la Afrika.
Morero: "Go tloga go Pono go ya go Tiro, Karolo ye e Latelago ya Afrika".
Foramo ya Ekonomi ya Lefase ke mokgatlo wa bosetšhabatšhaba wa go ikema wa go ikgafa go hlabolla maemo a lefase ka go dira gore borakgwebo, boradipolotiki, dirutegi le baetapele ba bangwe ba setšhaba ba tšee karolo go lokišeng merero ya lefase, dilete le indasteri.
Pontšho ya tša Maphelo Afrika le Lekgotla e tla thoma ka Mei 2011 kua Lefelong la Pontšho Gauteng, Nasrec, Afrika Borwa. Tša Maphelo Afrika e tla dira pontšho ye kgolo ya matšatši a 3 le lekgotla ba bolela ka ditaba tša go fapanafapana tša go amana le tša hlokomelo ya tša maphelo Afrika, gomme e tla goketša diketekete tša ditsebi ka ga tša hlokomelo ya maphelo dileteng le go dukologa lefase.
Ka go keteka Letšatši la Afrika, ka 27 - 29 Mei, Gauteng e tla ipshina ka moletlo wa mafelelo a beke wa go bitšwa Sanaa Afrika, Moya wa Moketeko o tla laetša pelo ya morethetho wa Afrika le moya wa go thothomela ka go ba moswara tša bokgabo bja go kgahliša kudu kontinenteng, boithabišo, mmino le tše dingwe tše ntši.